**Stromy v lese**

Stromy tvoria v lese najvyššie poschodia. Nájdeme ich od nížin až po najvyššie vysoké pohoria.

 

 

Tam, kde sa často vylieva voda z koryta rieky, sú lužné lesy. Rastú v nich hlavne vŕby a topole. Na obrázku je dunajský lužný les.

 

**Najznámejšie ihličnaté stromy**

Listy ihličnatých stromov majú tvar **ihlice**. Preto sa nazývajú **ihličnany**. Väčšinou rastú vo vyšších polohách ke končí listnatý les.

**Smrek** – v zemi má veľmi plytké korene. Ihlice sú ostré, plody sú šišky.

 

**Jedľa** – má mäkké a ploché ihlice. Šišky na konároch stoja. Po dozretí sa celé rozpadnú. Smrek a jedľa majú mäkké drevo.

 

**Borovica** – koreň borovice preniká hlboko do pôdy. Ihlice má po dvoch vo zväzočkoch. Šišky sú drevnaté.

 

**Smrekovec opadavý –** ihlice mu vyrastajú vo zväzkoch. Na jeseň **ihličie** opadáva. Má veľa drobných šišiek. Jeho červenkasté drevo sa používa na výrobu nábytku.

 

 

***Stromy, aby dosiahli dospelosť rastú veľmi dlho. Toto si neuvedomujú tí, ktorí ich bez rozmyslenia vyrubujú.***

**Najznámejšie listnaté stromy**

**Dub –** rozkonáruje sa nízko nad zemou. Má rozpukanú kôru. Drevo tvrdé. Plody sú **žalude**. Dožíva sa aj tisíc rokov. V jeho blízkosti môžeme vidieť nášho najväčšieho chrobáka . Je to **roháč obyčajný.**

 

 

**Buk –** má vysoký kmeň. Sivú hladkú kôru. Plody sú **bukvice**. Živí sa nimi lesná zver.

 

**Hrab –** jeho plody **oriešky** prirastajú k listeňom. Rastú v celých zväzkoch. Má tvrdé a ťažké drevo. Používa sa na stolárske práce.

 

**Javor –** semena má s dvoma krídelkami. Z javorového dreva sa vyrábajú husle.

 

**Breza –** konáre a kmeň majú bielu kôru. Kvety sú v súkvetiach. Nazývajú sa **jahňady**. Má mäkké drevo.

 

**Jarabina –** rastie ako strom aj ker. V zime visia z jej konárov strapce červených plodov. Podobajú sa jabĺčkam, ale sú veľmi malé. Sú potravou pre vtáky, ktoré u nás prezimujú.



**LESNÉ KRY A BYLINY**

* **Lesné kry**

Kry nemajú kmeň. Konáre sa rozkonárujú hneď nad zemou. V lese tvoria nižšie poschodie ako stromy. Lesné živočíchy v nich nachádzajú úkryt.

Ruža šípová – jej plody šípky majú veľký obsah vitamínu C. Robí sa z nich čaj.

 

**Hloh** – má dlhé tŕnie. Rastie ako ker aj strom.

 

**Lieska** – obľúbené sú jej plody lieskové **oriešky**. Majú ich rady lesné zvieratá i ľudia.

 

**Borievka a tis –**sú vždy zelené kry alebo stromy. Ich listy sú ihlice. ***Tis je jedovatý.***

 

 

* **Drobné lesné kry**

**Brusnica a brusnica čučoriedková – (čučoriedka**) – majú plody, ktoré sú veľmi chutné a zdravé ovocie. Rastú v horských oblastiach. V niektorých štátoch sú veľmi vzácne a preto ich vyvážame.

 

 

**Vres** – rastie hlavne v podhorských a horských oblastiach.

 

**Ostružina malinová (malina) –** rozmnožuje sa podzemkami. Preto vytvára husté porasty – malinoviská.

 



**Ostružina černicová (černica) –** má poliehavé konáre s tŕňmi.

  

***Šťavnaté plody maliny a černice ľudia zbierajú aj konzervujú. Pestujú si ich aj v záhradkách.***

* **Lesné byliny**

V lese kvitnú byliny skoro na jar. Stromy ešte nemajú vyvinuté listy ani výhonky. Svetlo môže prenikať až k dolnému poschodiu. Na okraji lesa kvitnú byliny aj v lete. Často vytvárajú celé plochy.

  

Prvosienka Konvalinka Snežienka

  

Pľúcnik lekársky Blyskáč Veternica

  

Hrachor Pečeňovník Fialka

Mnohé z lesných bylín majú liečivé účinky. Napríklad pľúcnik lekársky, prvosienka, pečeňovník, repík, a dúška materina. Sušia sa a robí sa z nich odvar.

***Lesné byliny rastú viac rokov na tom istom mieste. Sú to trvalé byliny.***